CELEX: 52014PC0066
Language: sk
Date: 2014-02-06
Title: Návrh ROZHODNUTIE EURÓPSKEHO PARLAMENTU A RADY o účasti Európskej únie na zvýšení kapitálu Európskeho investičného fondu

|
			
		
		
		52014PC0066
		
			Návrh ROZHODNUTIE EURÓPSKEHO PARLAMENTU A RADY o účasti Európskej únie na zvýšení kapitálu Európskeho investičného fondu /* COM/2014/066 final - 2014/0034 (COD) */
			
				
		
		
			
			   	DÔVODOVÁ SPRÁVA
1.           KONTEXT NÁVRHU
Európsky investičný fond (ďalej len
„EIF“) bol založený v roku 1994 na „podporu udržateľného
a vyrovnaného hospodárskeho rastu v Spoločenstve“.
V článku 2 stanov EIF sa fondu ukladá povinnosť
podporovať politické ciele EÚ. Súčasná činnosť EIF
zahŕňa na jednej strane investície do fondov rizikového kapitálu
a fondov na nižších stredných trhoch, ako aj do mezanínových fondov na
zlepšenie dostupnosti rizikového kapitálu pre rýchlorastúce a inovačné
malé a stredné podniky (ďalej len „MSP“). Na druhej strane fond
poskytuje záruky a zaisťuje zvýšenie kreditnej kvality
prostredníctvom sekuritizácie s cieľom zlepšiť úverovú kapacitu
finančných sprostredkovateľov, a tým aj dostupnosť
a podmienky úverov pre MSP, ktoré sú príjemcami pomoci. EIF pri svojej
činnosti buď využíva vlastné zdroje, alebo spravuje mandáty[1] v mene EIB,
Komisie alebo národných a regionálnych vlád. 
Štatutárny cieľ EIF spočívajúci
v podpore politík EÚ sa odráža vo výnimočnom raste kapitálových
investícií aj záruk počas nedávnej krízy. Očakáva sa, že toto úsilie
prinesie spolu 1,5 mld. EUR záväzkov vo fondoch súkromného kapitálu
s dosiahnutým pákovým efektom 6,4 mld. EUR v roku 2013.
Pokiaľ ide o záruky, v roku 2013 EIF predpokladá vyčlenenie
prostriedkov vo výške 1,9 mld. EUR, ktoré povedú k poskytnutiu
úverov pre MSP vo výške 7,5 mld. EUR[2].
Po zvýšení kapitálu EIF v roku 2007
predstavovalo upísané základné imanie sumu 3 miliardy EUR rozdelenú
do 3 000 akcií, z ktorých každá má nominálnu hodnotu
1 milión EUR. Splatený kapitál EIF v súčasnosti predstavuje
600 miliónov EUR (t. j. 20 % upísaného základného imania). Od októbra
2013 je EIF vo vlastníctve EIB (62,1 %), Európskej únie (30 %)
a 24 verejných a súkromných finančných inštitúcií (7,9 %). 
Európska rada v júni 2012 požadovala
rozvoj činnosti EIF, najmä pokiaľ ide o činnosť
v oblasti rizikového kapitálu, v spolupráci s existujúcimi
vnútroštátnymi štruktúrami. V júni 2013 Európska rada vyzvala na zlepšenie
kapacity EIF na zvýšenie jeho kreditnej kvality. Výzva bola sformulovaná
v súvislosti s novým investičným plánom pre Európu, ktorý kladie
osobitný dôraz na financovanie MSP ako na kľúčovú činnosť
EIF. V októbri Európska rada vyzvala na vynaloženie maximálneho úsilia
s cieľom pokračovať v obnove normálneho poskytovania
úverov pre hospodárstvo a uľahčiť financovanie investícií,
najmä pokiaľ ide o MSP.
EIF reagoval na závery Európskej rady
a vymedzil viacero finančných riešení na prehĺbenie podpory MSP
a zabezpečenie maximálneho vplyvu svojich finančných prostriedkov.
Na ich vykonávanie sa navrhujú dva hlavné spôsoby poskytovania financií:
·                        
uľahčenie poskytovania úverového
financovania MSP prostredníctvom operácií zvýšenia kreditnej kvality vrátane
iniciatívy MSP; 
·                        
vytvorenie dodatočných investičných
kapacít pre súkromný kapitál, mezanínový, rizikový a rastový kapitál. 
Pri podpore týchto činností
a zabezpečení zosúladenia záujmov s ostatnými mandátmi, vrátane
mandátov ako sú programy Horizont 2020 a COSME, prostredníctvom
spoločného investovania budú kľúčové vlastné zdroje EIF. 
V dôsledku týchto iniciatív sa
očakáva, že EIF v najbližších rokoch zdvojnásobí svoju celkovú záruku
a vystavenie rizikovému kapitálu. Každá z obchodných línií EIF
zahŕňa rôzne riziká, ktoré sa odrážajú v určitej úrovni
alokácie ekonomického kapitálu, ktorý sa musí vyčleniť.
Z hľadiska riadenia rizík by súčet kapitálovej alokácie nemal
prekročiť vlastné zdroje EIF. Vzhľadom na opísané plány rastu sa
očakáva rýchly pokles súčasných rezerv. V dôsledku toho je
potrebné zvýšenie dostupného kapitálu EIF tak, aby fond splnil zákonné
kapitálové požiadavky a udržal si úverový rating AAA, ktorý je
kľúčový pre zvýšenie kreditnej kvality EIF. 
EIF pôvodne predložil dve alternatívy
zvyšovania svojej kapacity: 
·                        
Scenár č. 1: zvýšenie splateného podielu
z 20 % na 40 %
·                        
Scenár č. 2: zvýšenie upísaného
základného imania so splateným podielom vo výške 20 %
Podľa scenára č. 1 by sa
všetci súčasní akcionári museli buď podieľať na zvýšení,
alebo predať svoje akcie v EIF, keďže rozdielne splatené podiely
na akciu nebudú možné. Scenár č. 2 ponecháva existujúcim akcionárom
možnosť vybrať si, či upíšu alebo neupíšu nové akcie, a to
úmerne k svojmu súčasnému podielu na kapitáli EIF. 
V septembri 2013 sa uskutočnila
neformálna diskusia vedenia EIF so všetkými akcionármi z radov
finančných inštitúcií EIF o možnostiach zvýšenia kapitálu EIF,
z ktorej vyplynul kladný ohlas na zvýšenie kapitálu ako takého. Za
neprípustnú však bola označená koncepcia, podľa ktorej by sa
akcionári museli povinne zapojiť alebo stratiť celý svoj podiel.
Okrem toho sa dosiahol široký konsenzus, pokiaľ ide o význam
zachovania trojstrannej vlastníckej štruktúry EIF. V konečnom návrhu
budúceho vývoja EIF sa teda fond bude pridŕžať len scenára
č. 2.
Predstavenstvo EIF schválilo 26. novembra
2013, podľa svojho odôvodnenia, zvýšenie upísaného základného imania EIF
o sumu vo výške až 1 500 miliónov EUR, z čoho 20 %
bude splatený kapitál. To bude znamenať upísanie 450 dodatočných
akcií zo strany EÚ. Technické podrobnosti a postup budú predstavenstvu
predložené v riadnom termíne. V súlade so stanovami EIF musí byť
kapitálové zvýšenie schválené valným zhromaždením EIF, na ktorom Komisia
disponuje blokujúcou menšinou pre toto rozhodnutie.[3] 
V decembri 2013 predstavenstvo EIB
schválilo zvýšenie kapitálu EIF a povolilo predloženie návrhu Rade
guvernérov EIB.
Európska rada v decembri vyzvala Komisiu
a EIB, aby ďalej rozšírili kapacitu EIF prostredníctvom zvýšenia jeho
kapitálu s cieľom dosiahnuť konečnú dohodu do mája 2014.
Zvýšenie kapitálu by malo byť doplnené
novým rozšíreným rizikovým mandátom (EREM) EIB, čo by znamenalo
2,3 miliardy EUR na obdobie rokov 2014 – 2016. Vďaka i) zvýšenej
kapacite vytvorenej zvýšením kapitálu a ii) novému mandátu EIB sa
predpokladá, že EIF ročne vynaloží 2 až 3 miliardy EUR na
transakcie zvýšenia kreditnej kvality (poskytnutie úverov pre MSP vo výške
11 mld. až 20 mld. EUR ročne), pričom
začiatok sa predpokladá v roku 2014 a vrchol v roku 2015.
Navyše sa využijú dodatočné záväzky súkromného kapitálu vo výške
400 mil. EUR.
Zamýšľaným cieľom zvýšenia kapitálu
bude snaha o posilnenie súčasnej verejno-súkromnej štruktúry
akciových podielov prostredníctvom úplnej účasti akcionárov z radov
finančných inštitúcií. Je to aj príležitosť na rozšírenie
akcionárskej základne EIF prostredníctvom vyvolania záujmu väčšieho
počtu rovnako zmýšľajúcich národných/regionálnych podporných
inštitúcií, v súlade s externým hodnotením podporeným Komisiou
a v duchu záverov zasadnutia Európskej rady z júna 2012.
Vzhľadom na potrebu včas
reagovať na závery Európskej rady a naliehavosť podpory pre
politické ciele EÚ v oblasti rastu a vytvárania pracovných miest
v pokrízovom prostredí bude potrebné usilovať o rozšírenie
kapacity vytvorenej zvýšením kapitálu EIF už v roku 2014. Musí sa
dokončiť bežný legislatívny postup, aby EÚ mohla podporiť
zvýšenie kapitálu na valnom zhromaždení EIF na jar 2014, v opačnom
prípade by došlo k oneskoreniu do roku 2015.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
V roku 2012 Komisia vykonala externé
hodnotenie činností financovaných z vlastných zdrojov EIF podľa
požiadaviek stanovených v rozhodnutí Rady 2007/247/ES[4], ktorým sa
schvaľuje účasť EÚ v predchádzajúcom zvýšení kapitálu EIF.
V tomto hodnotení sa zohľadnili názory rôznych zainteresovaných
strán, od zástupcov členských štátov, EIB a finančných
inštitúcií po Komisiu. Okrem toho sa hodnotitelia obrátili na akcionárov
z radov finančných inštitúcií, správcov fondov súkromného/rizikového
kapitálu, ktorí dostali investície z vlastných zdrojov EIF, pôvodcov
sekuritizačných transakcií s účasťou EIF, ako aj na
zástupcov príslušných odvetvových orgánov. Toto hodnotenie potvrdilo pridanú
hodnotu akciového podielu EÚ s nasledujúcim odôvodnením:
·      Prostredníctvom akciového podielu EÚ je Európska komisia zastúpená na
valnom zhromaždení EIF a v predstavenstve EIF (dvaja zo siedmich
členov), vďaka čomu má EÚ významný vplyv na stanovenie
strategických a operačných cieľov EIF. To pomáha podporovať
a zakotviť rozhodujúce politické ciele EÚ v operáciách EIF.
·      Akciový podiel EÚ vytvára rámec na podporu politík EÚ v pracovnom
vzťahu s EIB a ďalšími finančnými verejnými
a súkromnými akcionármi. Spoločná činnosť predstavenstva
s ostatnými akcionármi, a najmä EIB, podporuje lepšie
organizačné porozumenie a užšie pracovné vzťahy medzi
kľúčovými zainteresovanými stranami v oblasti financovania MSP. 
·      Stabilita úverového ratingu: Partnerstvo spoločného akciového
podielu medzi EIB a EÚ v rámci EIF poskytuje základ pre rating
AAA/Aaa Európskeho investičného fondu. Silný úverový rating je rozhodujúci
pre efektívnosť finančných nástrojov EIF.
Zatiaľ čo činnosť
financovaná z vlastných zdrojov EIF vytvára značnú pridanú hodnotu na
finančných trhoch, čo odráža trhovo orientovaný prístup EIF
k dosiahnutiu politického vplyvu, hodnotenie poukázalo aj na rad oblastí,
v ktorých by sa politický vplyv činností financovaných
z vlastných zdrojov EIF mohol rozšíriť. Na základe záverov hodnotenia
Komisia pripravila nadväzujúci akčný plán, ktorý bol predložený Rade
a Parlamentu v novembri 2012 a v súčasnosti sa realizuje.
Hlavné závery tohto hodnotenia a príslušné opatrenia prijaté na základe
žiadosti Komisie sú tieto:
·        
Je potrebné posilniť jednoznačnosť
cieľov politiky EÚ, ktoré by sa mali dosiahnuť prostredníctvom EIF.
V tejto súvislosti by sa mala preskúmať želaná rovnováha
finančných a politických výnosov, ako aj požadovaná úroveň
vyplácania dividend. EIF na žiadosť Komisie vypracoval správu pre
predstavenstvo, ktorá sa týka rámca pridanej hodnoty EIF, ako aj preskúmania
posúdení vplyvu ex post, ktoré sa skončili v apríli 2013.
Následne bude predstavená správa o posúdení vplyvu ex-post,
v ktorej sa zhromaždia údaje o skutočnom vplyve individuálnych
transakcií na MSP. Okrem toho Komisia požiadala o prehodnotenie
dividendovej politiky EIF. V roku 2013 výročné valné zhromaždenie EIF
prijalo rozhodnutie o odchýlení od štandardného pomeru vyplácania dividend
(z čistého zisku) vo výške 40 % a vyplatení 20 %
čistého zisku ako dividendy. Toto rozhodnutie sa opäť preskúma na
výročnom valnom zhromaždení v roku 2014. 
·        
Vzhľadom na odlišný a preukázateľný
prínos jednotlivých skupín akcionárov k celkovej pridanej hodnote EIF sa
treba snažiť o úplné zachovanie trojstrannej štruktúry EIF. Mal by sa
aspoň zachovať, v ideálnom prípade rozšíriť, akciový podiel
finančných inštitúcií. Komisia reagovala na tento záver a požiadala
vedenie EIF, aby sa snažilo zapojiť viac podobne zmýšľajúcich
inštitúcií ako nových akcionárov z radov finančných inštitúcií.
Vedenie EIF bolo takisto požiadané, aby predstavenstvu pravidelne podávalo
správy o činnostiach EIF zameraných na získanie nových akcionárov
z radov finančných inštitúcií. 
·        
Vzhľadom na obmedzenú pridanú hodnotu
systematického spoločného investovania len s mandátom rizikového
kapitálu udeleným EIF zo strany EIB bude EIF požiadaný, aby pravidelne
spoluinvestoval s inými mandátmi vrátane mandátov EÚ ako
Horizont 2020 a COSME, aby sa zabezpečilo lepšie zosúladenie
záujmov Komisie a EIF.
Vzhľadom na dostupnosť nedávneho
externého hodnotenia a v súlade so zásadou proporcionality
a minulými skúsenosťami Komisia navrhuje nevypracovávať formálne
posúdenie vplyvu.
3.           PRÁVNE PRVKY NÁVRHU
Rozhodnutie Rady 94/375/ES zo 6. júna 1994
o členstve Spoločenstva v Európskom investičnom fonde[5] obsahuje osobitné
ustanovenie o zvýšení kapitálu v článku 3. Vzhľadom na
vývoj judikatúry Európskeho súdneho dvora, pokiaľ ide o tzv.
sekundárne právne základy, sa však použitie tohto ustanovenia ako právneho
základu pre nové rozhodnutie o zvýšení kapitálu EIF, pokladá za
vylúčené. Namiesto toho treba navrhnúť právny základ v rámci
primárneho práva. 
Vzhľadom na ciele a činnosti
EIF, ako sú stanovené v jeho stanovách a rozhodnutiach, ktoré prijali
jeho riadiace orgány v súlade so stanovami, ako aj vzhľadom na hlavný
zamýšľaný cieľ zvýšenia kapitálu, ktorým je
–                        
reagovať na výzvu Európskej rady na rozšírenie
kapacity EIF na zvýšenie kreditnej kvality, najmä v prospech MSP,
–                        
vytvoriť dodatočnú kapacitu pre
kapitálové investície na podporu MSP, inovácií, výskumu a technologického
rozvoja podnikov v členských štátoch, 
čím sa podporia opatrenia na podporu
priemyslu Únie, 
za vhodný právny základ pre Navrhované
zvýšenie kapitálu sa považuje článok 173 ods. 3 ZFEÚ. 4.          VPLYV
NA ROZPOČET 
Vzhľadom na navrhované zvýšenie upísaného
základného imania o 1,5 mld. EUR bude potrebné, aby Komisia nakúpila
až 450 nových akcií.
V nasledujúcej
tabuľke je zhrnuté, ako sa bude vyvíjať podiel EÚ na kapitáli EIF po
navrhovanom zvýšení. Tabuľka ukazuje kapitál EIF upísaný EÚ
a rozdelený na splatenú časť a časť splatnú na
požiadanie pred aktuálnym zvýšením kapitálu a po ňom.
Podiel EÚ na
kapitáli EIF (milióny EUR)
 Splatený kapitál || Kapitál splatný na požiadanie || Celková výška upísaného základného imania po zvýšení 
 Existujúci (pred rokom 2014) || Navrhované zvýšenie || Spolu || Existujúci (pred rokom 2014) || Navrhované zvýšenie || Spolu 
 180 || 90 || 270 || 720 || 360 || 1 080 || 1 350 
Upísanie nových akcií EÚ v EIF by sa
uskutočnilo v priebehu štyroch rokov a začalo by
v roku 2014. Financie potrebné na nákup 450 akcií sa odhadujú na približne
175 mil. EUR. Tento odhad je založený na prognózach EIF týkajúcich sa
vývoja ceny jeho akcií počas obdobia upisovania 2014 – 2017. Cena vydaných
akcií bude vychádzať zo schválenej rovnice na obnovenie podielu nákupom
akcií (RSPU). Zahŕňa splatenú časť vlastného imania, ako aj
rôzne rezervy (napr. štatutárnu rezervu, nerozdelený zisk) a zisk za
rozpočtový rok, mínus vyplatené dividendy. Zmeny rezerv je ťažké
odhadnúť, vzhľadom na to, že jedna z rezerv odráža zmeny
trhového hodnotenia investícií súkromného kapitálu vykonaných EIF a zmeny
hodnoty súvisiace s pokladnicou EIF. Skutočná cena akcií
v každom období upisovania sa bude zakladať na auditovaných
finančných výkazoch za predchádzajúci rok. 
Komisia navrhuje, aby sa na pokrytie
časti nákladov na nové akcie použili dividendy, ktoré budú vyplatené EIF v
období rokov 2014 – 2017. Za predpokladu, že 20 % úroveň pomeru
vyplatenia dividend z roku 2013 zostane ďalšie štyri roky konštantná,
je možné odhadnúť dividendy získané za toto obdobie na približne
11,5 mil. EUR. Treba však zdôrazniť, že EIF používa v dokumente,
v ktorom navrhuje predstavenstvu zvýšenie kapitálu EIF, ako pracovný
predpoklad pre svoje výpočty pomer vyplatenia dividend 33 %. Za
predpokladu tejto úrovne dividend by si nákup 450 akcií vyžadoval približne
172 mil. EUR a odhadované dividendy prijaté v období 2014 – 2017
by dosiahli približne 19 mil. EUR. O dividendách rozhoduje
každoročne valné zhromaždenie EIF.
Preto v tejto etape nie je možné presne
vypočítať ceny vydania akcií ani úroveň dividend na celé obdobie
upisovania akcií. V každom prípade sa nepredpokladá, že by cena, ktorú
zaplatí EÚ za svoj podiel na zvýšení, prekročila sumu orientačných
rozpočtových prostriedkov 170 mil. EUR plus dividendy získané
počas rokov 2014 – 2017. Komisia navrhuje využiť rozpočtové
prostriedky, ktoré už sú naplánované pre finančné nástroje v rámci
programov COSME a Horizont 2020 na rozšírenie prístupu MSP
k financiám. 
Podobne ako pri EIF je cieľom nariadenia
o programe COSME zlepšenie prístupu k financiám, najmä pre malé
a stredné podniky, podpora podnikania a podnikateľskej kultúry.
V nariadení o programe Horizont 2020 sa finančné nástroje
označujú za hlavné zdroje financovania činnosti blízkych trhu, ktoré
sú podporované v rámci programu, a EIF bude zohrávať dôležitú
úlohu pri vykonávaní takýchto finančných nástrojov. Preto sa navrhuje
použitie časti rozpočtových prostriedkov, ktoré sú k dispozícii
pre programy COSME a Horizont 2020, na navrhované zvýšenie kapitálu EIF.
Potrebné úpravy rozpočtu na rok 2014 budú navrhnuté osobitne v návrhu
na zmenu rozpočtu. 
 
2014/0034 (COD)
Návrh
ROZHODNUTIE EURÓPSKEHO PARLAMENTU A RADY
o účasti Európskej únie na zvýšení
kapitálu Európskeho investičného fondu
EURÓPSKY PARLAMENT A RADA
EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 173 ods. 3,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru,
konajúc v súlade s riadnym
legislatívnym postupom,
keďže:
(1)       Podľa rozhodnutia Rady
94/375/ES zo 6. júna 1994 o členstve Spoločenstva
v Európskom investičnom fonde[6]
bol v roku 1994 založený Európsky investičný fond (ďalej len
„fond“) na „podporu udržateľného a vyrovnaného hospodárskeho rastu
v Spoločenstve“. 
(2)       Po zvýšení upísaného
základného imania fondu v roku 2007 predstavuje schválený kapitál fondu
3 miliardy EUR, ktorý je rozdelený na 3 000 akcií v hodnote
1 milión EUR za akciu, s podielom splateného kapitálu 20 %. Únia
zastúpená Komisiou sa podieľala na predchádzajúcom zvýšení upísaného
základného imania fondu v súlade s rozhodnutím Rady 2007/247/ES
z 19. apríla 2007 o účasti Spoločenstva na navýšení
kapitálu Európskeho investičného fondu[7].
(3)       Z toho vyplýva, že Únia
zastúpená Komisiou má v súčasnosti upísaných spolu 900 akcií fondu
s nominálnou hodnotou 900 miliónov EUR, z ktorých je splatených
180 miliónov EUR. 
(4)       Európska rada na svojom
zasadnutí v dňoch 28. a 29. júna 2012 prijala Pakt pre rast
a zamestnanosť na oživenie inteligentného, udržateľného
a inkluzívneho rastu s efektívnym využívaním zdrojov
a vytváraním pracovných miest. V tejto súvislosti vo svojich záveroch
zdôraznila, okrem ďalších naliehavých opatrení na úrovni Únie potrebných
na podporu rastu a pracovných miest, zvýšenie financovania hospodárstva a dosiahnutie
väčšej konkurencieschopnosti Európy ako miesta pre výrobu
a investície, že činnosť fondu by sa mala rozvíjať, najmä
čo sa týka aktivity v oblasti rizikového kapitálu, v spolupráci
s existujúcimi vnútroštátnymi štruktúrami, napríklad národnými podpornými
bankami a inštitúciami.
(5)       Európska rada v záujme
ďalšej podpory investícií a prístupu k úverom predložila na
zasadnutí v dňoch 28. a 29. júna 2013 Nový investičný plán
pre Európu s cieľom podporiť malé a stredné podniky (ďalej
len „MSP“) a posilniť financovanie hospodárstva. V tejto
súvislosti vyzvala vo svojich záveroch Komisiu a EIB, aby predovšetkým
rozšírili kapacitu fondu na zvýšenie kreditnej kvality.
(6)       Európska rada pripomenula, že
prioritou stále zostáva obnovenie normálneho poskytovania úverov pre
hospodárstvo, najmä pre MSP, a na zasadnutí v decembri 2013 vyzvala
Komisiu a EIB, aby rozšírili kapacitu fondu prostredníctvom zvýšenia jeho
kapitálu s cieľom dosiahnuť konečnú dohodu do mája 2014.
(7)       Súčasný objem vlastných
zdrojov fondu neumožňuje podstatné zintenzívnenie jeho činnosti,
ktorým by fond reagoval na výzvu Európskej rady, keďže záruky
a operácie rizikového kapitálu fondu nesmú prekročiť stropy
stanovené v článku 26 stanov alebo valným zhromaždením fondu.
Okrem toho je veľkosťou dostupných vlastných zdrojov obmedzená
kapacita na zvýšenie kreditnej kvality fondu.
(8)       Predstavenstvo fondu preto
26. novembra 2013 schválilo, podľa svojho odôvodnenia, zvýšenie
upísaného základného imania fondu o 1 500 miliónov EUR
umožňujúce potrebné zvýšenie vlastných zdrojov. Technické podrobnosti
a postup budú predstavenstvu predložené v riadnom termíne
a požiada sa o povolenie predložiť návrh na schválenie na valnom
zhromaždení fondu v roku 2014.
(9)       Akcionári fondu na základe
vlastného rozhodnutia upíšu nové akcie v priebehu obdobia štyroch rokov,
ktoré začne plynúť v roku 2014 a skončí v roku
2017. Cena nových akcií sa stanoví každoročne a bude vychádzať
zo vzorca na výpočet čistej hodnoty aktív, na ktorom sa dohodnú
akcionári fondu.
(10)     Ročné dividendy, ktoré sa
majú prijať v rokoch 2014 až 2017 za účasť Únie vo fonde,
by sa mali považovať za vonkajšie pripísané príjmy a použiť na
pokrytie časti nákladov na zvýšenie kapitálu. Tým by sa zvýšila suma rozpočtových
prostriedkov, ktoré sú k dispozícii na zvýšenie kapitálu, čo by
pomohlo dosiahnuť cieľ udržania relatívneho akciového podielu Únie vo
fonde na súčasnej úrovni (30 %).
(11)     Je vhodné, aby sa Únia
podieľala na zvýšení kapitálu fondu v záujme dosiahnutia cieľov
týkajúcich sa podpory prostredia, ktoré je priaznivé pre iniciatívnosť
a rozvoj podnikov v celej Únii, najmä malých a stredných
podnikov, ako aj presadzovanie lepšieho využitia priemyselného potenciálu
politík inovácie, výskumu a technologického rozvoja, a to
v súlade so závermi Európskej rady z júna 2012, júna 2013
a decembra 2013 a spresnením uvedeným v Pakte pre rast a
zamestnanosť a Novom investičnom pláne pre Európu. 
(12)     Aby zástupca Únie mohol na
valnom zhromaždení EIF čo najskôr hlasovať o zvýšení kapitálu,
toto rozhodnutie by malo nadobudnúť účinnosť dňom
nasledujúcim po jeho uverejnení.
PRIJALI TOTO ROZHODNUTIE:
Článok 1
Únia upíše k súčasnému akciovému
podielu v Európskom investičnom fonde (ďalej len „fond“)
ďalších 450 akcií, každú v nominálnej hodnote 1 milión EUR.
Upísanie akcií a ročné platby sa uskutočnia v súlade
s podmienkami, ktoré schváli valné zhromaždenie fondu. 
Článok 2
Únia nakúpi nové akcie vo fonde počas
obdobia štyroch rokov, a to od roku 2014. V období rokov 2014 až 2017
sa dividendy získané za účasť Únie vo fonde budú považovať za
vonkajšie pripísané príjmy, a to v súlade s článkom 21
ods. 4 nariadenia Európskeho parlamentu a Rady (ES, Euratom)
č. 966/2012 z 25. októbra 2012 o rozpočtových pravidlách,[8], na pokrytie časti
nákladov na upísanie akcií. 
Okrem toho je celková suma až
170 miliónov EUR za celé obdobie k dispozícii v rámci
všeobecného rozpočtu Európskej únie na pokrytie zvyšných nákladov,
pričom sa využijú naplánované rozpočtové prostriedky v rámci
okruhu 1a viacročného finančného rámca na roky 2014 – 2020 tak, aby
celkové vyčlenené výdavky zostali nezmenené. Rozpočtový príspevok sa
môže rozdeliť na ročné splátky počas štyroch rokov v súlade
s článkom 85 ods. 4 nariadenia (EÚ, Euratom)
č. 966/2012.
Článok 3
Toto
rozhodnutie nadobúda účinnosť dňom nasledujúcim po jeho
uverejnení v Úradnom vestníku Európskej únie.
V Bruseli
Za Európsky parlament                                 Za
Radu
predseda                                                        predseda
LEGISLATÍVNY FINANČNÝ VÝKAZ
1.           RÁMEC NÁVRHU/INICIATÍVY 
              1.1.    Názov návrhu/iniciatívy 
              1.2.    Príslušné
oblasti politiky v rámci ABM/ABB
              1.3.    Druh
návrhu/iniciatívy 
              1.4.    Ciele

              1.5.    Dôvody
návrhu/iniciatívy 
              1.6.    Trvanie
a finančný vplyv 
              1.7.    Plánovaný
spôsob hospodárenia 
2.           OPATRENIA V OBLASTI
RIADENIA 
              2.1.    Opatrenia
týkajúce sa kontroly a predkladania správ 
              2.2.    Systémy
riadenia a kontroly 
              2.3.    Opatrenia
na predchádzanie podvodom a nezrovnalostiam 
3.           ODHADOVANÝ FINANČNÝ
VPLYV NÁVRHU/INICIATÍVY 
              3.1.    Príslušné
okruhy viacročného finančného rámca a rozpočtové riadky
výdavkov 
              3.2.    Odhadovaný
vplyv na výdavky 
              3.2.1. Zhrnutie
odhadovaného vplyvu na výdavky 
              3.2.2. Odhadovaný vplyv na
operačné rozpočtové prostriedky 
              3.2.3. Odhadovaný vplyv na
administratívne rozpočtové prostriedky
              3.2.4. Súlad s platným
viacročným finančným rámcom
              3.2.5. Účasť
tretích strán na financovaní 
              3.3.    Odhadovaný vplyv na príjmy
LEGISLATÍVNY
FINANČNÝ VÝKAZ
1.           RÁMEC NÁVRHU/INICIATÍVY 
1.1.        Názov návrhu/iniciatívy 
Schválenie zvýšenia kapitálu Európskeho
investičného fondu a účasti Únie na zvýšení kapitálu
1.2.        Príslušné oblasti politiky
v štruktúre ABM/ABB[9] 
Hlava 01 – Hospodárske a finančné veci
1.3.        Druh návrhu/iniciatívy 
¨ Návrh/iniciatíva sa týka novej akcie 
¨ Návrh/iniciatíva sa týka novej akcie, ktorá nadväzuje na pilotný
projekt/prípravnú akciu[10]

ý Návrh/iniciatíva sa týka predĺženia trvania existujúcej akcie

¨ Návrh/iniciatíva sa týka akcie presmerovanej na novú akciu 
1.4.        Ciele
1.4.1.     Viacročné strategické
ciele Komisie, ktoré sú predmetom návrhu/iniciatívy 
Cieľ „aktívne spolupracovať s EIB
a EIF pri realizácii politík EÚ“. 
Cieľ „naďalej úzko spolupracovať
s EIB a EIF pri vytváraní finančných nástrojov na podporu
cieľov stratégie Európa 2020 pre ďalší viacročný finančný
rámec“.
1.4.2.     Konkrétne ciele
a príslušné činnosti v rámci ABM/ABB 
Konkrétny cieľ č.
1.
Cieľ „podporovať záujmy EÚ v riadiacich orgánoch EIB/EIF
a posilňovať spoluprácu EÚ, EIB a EIF s cieľom
zabezpečiť zosúladenie poskytovania úverov zo strany EIB/EIF
s politickými prioritami EÚ, najmä v rámci EÚ“
Príslušné činnosti v rámci ABM/ABB 
Hlava
01.04 Finančné operácie a nástroje
1.4.3.     Očakávané výsledky
a vplyv
Zvýšený kapitál umožní EIF primerane reagovať
na závery Európskej rady dvoma spôsobmi:
·              
Zvýšený kapitál uľahčí úverové
financovanie pre MSP (čo sa dosiahne zvýšením kreditnej kvality
a záručnými operáciami). 
·              
Zvýšený kapitál vytvorí dodatočnú
investičnú kapacitu pre súkromný kapitál, mezanínový, rizikový
a rastový kapitál. 
Zvýšenie kapitálu okrem tohto umožní EIF, aby
investoval vlastné zdroje spolu s mandátmi Komisie, ako sú napríklad COSME
a Horizont 2020, a zabezpečil tak lepšie zosúladenie záujmov
medzi Komisiou a EIF, v súlade s nariadením
o rozpočtových pravidlách. Napokon účasťou na aktuálnom
zvýšení kapitálu sa okrem iného zaistí, aby podiel EÚ na kapitáli EIF zostal
prinajmenšom rovnaký a aby nedošlo k jeho oslabeniu.
Zvýšenie kreditnej kvality a záručné
operácie
V nasledujúcom programovom období sa
očakáva zintenzívnenie aktivity EIF v oblasti zvýšenia úverovej
kvality a poskytnutie prostriedkov fondu ročne vo výške 2,0 až
3,0 miliardy EUR (na urýchlenie 11 až 20 miliárd EUR ročne
na poskytovanie úverov MSP), s osobitným zameraním na roky 2015
a 2016. Dodatočná činnosť v oblasti zvýšenia kreditnej
kvality si vyžaduje zvýšenie vlastných zdrojov EIF o 400 miliónov EUR,
ktoré doplní mandát EIB vo výške až 2,3 miliardy EUR na obdobie rokov
2014 – 2016. Zintenzívnenie činnosti by malo viesť k zvýšeniu
počtu MSP, na ktoré sa bude vzťahovať zvýšenie kreditnej kvality
a záručné operácie EIF, o 50 %.
Operácie súkromného kapitálu
Dodatočný kapitál posilní zameranie EIF na
kritické nedostatky na trhoch so zárodkovým, rizikovým a rastovým
kapitálom. Tieto kľúčové iniciatívy podporia výskum, vývoj
a politiku inovácie, ako aj politiky zamestnanosti, rastu a sociálnej
súdržnosti. Celkovo bude potrebné podporiť dodatočné záväzky vo výške
400 miliónov EUR sumou 150 – 200 miliónov EUR
z dodatočných vlastných zdrojov EIF. Zintenzívnenie činnosti by
malo viesť ku zvýšeniu počtu MSP, ktoré využívajú výhody operácií
súkromného kapitálu EIF, o 50 %.
1.4.4.     Ukazovatele výsledkov
a vplyvu 
Dosiahnutie cieľov sa bude merať
podľa počtu transakcií v oblasti zvýšenia úverovej kvality,
dosiahnutého katalytického účinku, objemu úverov poskytnutých
k dispozícii MSP, počtu MSP, ktorým bude poskytnutá pomoc, ako aj
podľa geografickej diverzifikácie. Výsledky sa budú merať podľa
zvýšenia počtu MSP, na ktoré sa bude vzťahovať zvýšenie
kreditnej kvality a záručné operácie EIF.
Pokiaľ ide o operácie rizikového
kapitálu, vplyv sa bude merať podľa počtu transakcií, počtu
podporených spoločností, pákového efektu (t. j. celková spoločne
investovaná suma), ako aj podľa katalytického účinku (t. j.
spoločne investovaná suma, ktorú možno priamo pripísať EIF), objemu
platieb konečným príjemcom, ako aj podľa geografickej diverzifikácie.
Výsledky sa budú merať podľa zvýšenia počtu MSP, ktoré využívajú
výhody súkromných kapitálových operácií EIF.
1.5.        Dôvody návrhu/iniciatívy 
1.5.1.     Potreby, ktoré sa majú
uspokojiť v krátkodobom alebo dlhodobom horizonte
EIF používa svoje vlastné zdroje ako kapitálové
prostriedky pre záručné operácie a ako kapitálové platby pre svoje
investície rizikového kapitálu. Súčasný objem vlastných zdrojov EIF
obmedzuje schopnosť EIF významne zintenzívniť činnosť
v oblasti rizikového kapitálu a zvýšenia kreditnej kvality
v súlade s požiadavkami Európskej rady z júna 2012, júna 2013
a decembra 2013. 
1.5.2.     Prínos zapojenia EÚ 
Dodatočná kapacita vytvorená zvýšením
kapitálu EIF umožní skupine EIB, aby využila odhadovaných dodatočných
45 miliárd EUR na nové pôžičky a lízingy v nasledujúcich
7 rokoch. Zvýšením kapitálu by sa takisto zvýšil potenciál EIF
z hľadiska spolupráce s akcionármi (Komisia, EIB
a finančné inštitúcie) a tretími stranami pri vykonávaní
operácií v oblasti zvýšenia kreditnej kvality. 
Dodatočná investičná kapacita EIF sa
použije aj na európskom trhu rizikového kapitálu, najmä v oblasti
počiatočného a zárodkového financovania. Tým sa zvýši príspevok
EIF k dosiahnutiu cieľa stratégie Európa 2020, ktorým je inteligentný
a udržateľný rast a tvorba pracovných miest, najmä pri
vykonávaní nasledujúcich hlavných iniciatív, ktoré sa zaoberajú prístupom MSP
k finančným prostriedkom:
·      Inovácia v Únii;
·      Priemyselná politika vo veku globalizácie;
·      Akčný plán na zlepšenie prístupu MSP k financovaniu.
Napokon, navrhované zvýšenie kapitálu by tiež
poskytlo príležitosť posilniť úlohu finančných inštitúcií
v EIF prostredníctvom zvýšenia ich akciových podielov. 
1.5.3.     Poznatky získané
z podobných skúseností v minulosti
V rozhodnutí Rady 2007/247/ES sa požadovalo
hodnotenie činnosti v oblasti vlastných zdrojov fondu do
31. júla 2012. Toto hodnotenie preukázalo pridanú hodnotu činnosti
v oblasti vlastných zdrojov EIF pri realizácii finančnej
činnosti európskych MSP (rizikový kapitál a úverové financovanie)
vrátane dosiahnutého objemu investícií, rozvoja inovatívnych finančných
nástrojov a budovania investičnej infraštruktúry a ekosystémov
založených na partnerstve a spoločných poznatkoch. Ako je uvedené
v dôvodovej správe (oddiel 2 Výsledky konzultácií so zainteresovanými
stranami a posúdení vplyvu), z hodnotenia vyplynulo, že argumenty pre
udržanie akciového podielu EÚ v EIF sú stále silné a platné.
Bez ohľadu na preukázanú pridanú hodnotu sa
pri hodnotení určilo viacero oblastí, v ktorých by sa mohol viac
rozšíriť politický vplyv činnosti EIF v oblasti vlastných
zdrojov. Komisia v reakcii na závery hodnotenia pripravila nadväzujúci
akčný plán s cieľom ďalej zvýšiť pridanú hodnotu
akciového podielu EÚ v EIF. Akčný plán bol predložený Rade
a Parlamentu v novembri 2012 a v súčasnosti sa
realizuje.
1.5.4.     Zlučiteľnosť
a možná synergia s inými vhodnými finančnými nástrojmi 
Komisia systematicky podporuje úzku spoluprácu
a spoločné iniciatívy skupiny EIB. Tieto účinné opatrenia sú
čoraz potrebnejšie na udržanie oživenia v krehkom hospodárskom
prostredí.
Okrem toho vlastné zdroje EIF dopĺňajú
mandáty EÚ a EIB (napríklad finančné nástroje v rámci programov
COSME a Horizont 2020 a mandát EIB v oblasti zdrojov
rizikového kapitálu). Vlastné zdroje EIF budú potrebné na dosiahnutie pákového
efektu pri financiách EÚ. 
1.6.        Trvanie a finančný
vplyv 
¨ Návrh/iniciatíva s obmedzeným
trvaním 
–     
¨  Návrh/iniciatíva sú v platnosti od [DD/MM]RRRR do [DD/MM]RRRR. 
–     
x Finančný vplyv trvá od roku 2014 do roku 2017. 
¨ Návrh/iniciatíva s neobmedzeným trvaním
–     
Počiatočná fáza vykonávania bude
trvať od [RRRR do RRRR]
–     
a potom bude vykonávanie postupovať
v plnom rozsahu.
1.7.        Plánovaný spôsob hospodárenia[11] 
Z rozpočtu na rok 2014
X Priame hospodárenie na úrovni Komisie
2.           OPATRENIA V OBLASTI
RIADENIA 
2.1.        Opatrenia týkajúce sa kontroly
a predkladania správ 
Výročná správa EIF a výročná správa
o činnosti Rady audítorov budú naďalej predkladané Rade
a Európskemu parlamentu, ako je stanovené v rozhodnutí Rady
2007/247/ES. 
Predstavenstvo hodnotí prevažnú väčšinu
jednotlivých operácií EIF a monitoruje portfóliá rizikového kapitálu
a záruk. Zabezpečuje aj riadenie fondu v súlade s jeho
stanovami a osobitnými usmerneniami prijatými Radou. Komisia vymenovala do
predstavenstva dvoch členov a dvoch náhradníkov. Navyše trojstranná
dohoda medzi EIF, Dvorom audítorov a Komisiou sa vzťahuje na
organizáciu poskytovania dokumentov a informácií týkajúcich sa účasti
EÚ na kapitáli EIF Dvoru.
A napokon EIF hodnotia tri významné ratingové
agentúry: Fitch, Moody’s a Standard & Poor’s. 
2.2.        Systémy riadenia
a kontroly 
2.2.1.     Zistené riziká
V dôsledku tohto návrhu sa nezmení povaha
rizika spojeného s akciovým podielom EÚ v EIF. Rovnaké zostávajú
investície aj štruktúry riadenia rizík EIF. Riadenie rizík funguje
v súlade s osvedčenými trhovými postupmi, uplatniteľnými
normami, právom a požiadavkami rámca Bazilej II.
2.2.2.     Údaje o zavedenom systéme
vnútornej kontroly
Funkcia riadenia rizika a monitorovania EIF
sa vzťahuje na všetky činnosti EIF, pravidelne monitoruje riziko
individuálnych transakcií, a to aj na úrovni portfólia, a hodnotí
nové a existujúce transakcie. 
Ročné účtovné závierky EIF kontrolujú
externí audítori na základe poverenia Rady audítorov EIF. Tieto účty
schvaľujú akcionári na výročnom valnom zhromaždení. 
Vnútorným auditom, ktorý je EIB poskytovaný
externe, sa skúma a hodnotí návrh a účinnosť systémov
vnútornej kontroly. Rada audítorov sa pravidelne stretáva s vnútorným
audítorom a sleduje vykonávanie dohodnutých bodov opatrení.
2.2.3.     Odhad nákladov a prínosov
kontrol a posúdenie očakávanej úrovne rizika chyby
Zvýšenie kapitálu sa týka akciového podielu
v medzinárodnej finančnej inštitúcii. Stanovy EIF predpokladajú
pravidelné kontroly zo strany interných a externých audítorov EIF. 
2.3.        Opatrenia na predchádzanie
podvodom a nezrovnalostiam 
EIF má nezávislé oddelenie pre súlad
a operačné riziko zaisťujúce uplatňovanie najprísnejších
noriem integrity v rámci všetkých činností EIF v súlade
s medzinárodnými najlepšími postupmi. 
3.           ODHADOVANÝ FINANČNÝ
VPLYV NÁVRHU/INICIATÍVY 
3.1.        Príslušné okruhy
viacročného finančného rámca a rozpočtové riadky výdavkov

·      Existujúce rozpočtové riadky v roku 2014
V poradí,
v akom za sebou nasledujú okruhy viacročného finančného rámca
a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky 
   || DRP/NRP ([12])   || krajín EZVO[13]   || kandidátskych krajín[14]   || tretích krajín || v zmysle článku 21 ods. 2 písm. b) nariadenia o rozpočtových pravidlách 
 1a || 01.04.01.01 – Európsky investičný fond – Poskytnutie splatených akcií upísaného základného imania 01.04.01.02 – Európsky investičný fond – Časť upísaného základného imania splatná na požiadanie || DRP || NIE || NIE || NIE || NIE 
 1a || 02.02.02 – Zlepšovanie prístupu k financovaniu pre malé a stredné podniky (MSP) v podobe vlastného imania a dlhu || DRP || ÁNO || NIE || NIE || NIE 
 1a || 08.02.02.02 – Zlepšenie prístupu k prostriedkom financovania rizika vzhľadom na investície do výskumu a inovácií || DRP || ÁNO || NIE || NIE || NIE 
3.2.        Odhadovaný
vplyv na výdavky 
Návrh nezvýši celkovú
úroveň výdavkov plánovaných v rámci okruhu 1a viacročného
finančného rámca na obdobie rokov 2014 – 2020, keďže na zvýšenie
kapitálu EIF budú použité prostriedky plánované pre finančné nástroje
v rámci programu COSME a Horizont 2020. 
  
 Zdroje financovania zvýšenia kapitálu EIF: ||   || 2014 || 2015 || 2016 || 2017 
 Rozpočtový riadok 020202 Zlepšenie prístupu k financiám pre malé a stredné podniky (MSP) v podobe vlastného imania a dlhu || Záväzky || 21,250 || 21,250 || 21,250 || 21,250 
   || Platby || 21,250 || 21,250 || 21,250 || 21,250 
 Rozpočtový riadok 08020202 Lepší prístup k financovaniu rizík na investície do výskumu a inovácií || Záväzky || 21,250 || 21,250 || 21,250 || 21,250 
   || Platby || 21,250 || 21,250 || 21,250 || 21,250 
3.2.1.     Zhrnutie odhadovaného vplyvu
na výdavky
v miliónoch. EUR (zaokrúhlené na 3 desatinné
miesta)
 Okruh viacročného finančného rámca || 01 04 || Finančné operácie a nástroje 
 GR: <…….> ||   ||   ||   Rok 2014   || Rok 2015 || Rok 2016 || Rok 2017 || Rok 2018 – 2020 || SPOLU 
  Operačné rozpočtové prostriedky ||   ||   ||   ||   ||   ||   ||   ||   
 Číslo rozpočtového riadka 01040101 || Záväzky || (1) || 42,500 || 42,500 || 42,500 || 42,500 || 0 || 0 || 0 || 170,000* 
 Platby || (2) || 42,500 || 42,500 || 42,500 || 42,500++++++++ || 0 || 0 || 0 || 170,000* 
 Číslo rozpočtového riadka: 01040102 || Záväzky || (1a) || p. m. || p. m. || p. m. || p. m. || p. m. || p. m. || p. m. ||   
 Platby || (2a) || p. m. || p. m. || p. m. || p. m. || p. m. || p. m. || p. m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Administratívne rozpočtové prostriedky financované z balíka prostriedkov určených na realizáciu osobitných programov[15]   ||   ||   ||   ||   ||   ||   ||   ||   
 Číslo rozpočtového riadka: ||   || (3) ||   ||   ||   ||   ||   ||   ||   ||   
 Rozpočtové prostriedky pre GR <….> SPOLU || Záväzky || =1a +1b+1c +3 || 42,500 || 42,500 || 42,500 || 42,500 || 0 || 0 || 0 || 170,000 
 Platby || =2a+2b+2c+3 || 42,500 || 42,500 || 42,500 || 42,500 || 0 || 0 || 0 || 170,000 
  Operačné rozpočtové prostriedky SPOLU || Záväzky || (4) || 42,500 || 42,500 || 42,500 || 42,500 ||   ||   ||   || 170,000 
 Platby || (5) || 42,500 || 42,500 || 42,500 || 42,500 ||   ||   ||   || 170,000 
  Administratívne rozpočtové prostriedky financované z balíka prostriedkov určených na realizáciu osobitných programov SPOLU || (6) ||   ||   ||   ||   ||   ||   ||   ||   
 Rozpočtové prostriedky OKRUHU 1a viacročného finančného rámca SPOLU || Záväzky || =4+ 6 || 42,500 || 42,500 || 42,500 || 42,500 ||   ||   ||   || 170,000 
 Platby || =5+ 6 || 42,500 || 42,500 || 42,500 || 42,500 ||   ||   ||   || 170,000 
   ||   ||   ||   ||   ||   ||   ||   ||   ||   
 Okruh viacročného finančného rámca || 5 || " Administratívne výdavky " 
v miliónoch EUR (zaokrúhlené na 3 desatinné
miesta)
   ||   ||   || Rok 2014 || Rok 2015 || Rok 2012 || Rok 2017 || Rok 2018 – 2020 || SPOLU 
 GR: <…….> || 
  Ľudské zdroje || 0,262 || 0,262 || 0,262 || 0,262 || 0,262 || 0,262 || 0,262 || 1,834 
  Ostatné administratívne výdavky ||   ||   ||   ||   || 0,200* ||   ||   || 0,200* 
 GR <….> SPOLU || Rozpočtové prostriedky || 0,262 || 0,262 || 0,262 || 0,262 || 0,462 || 0,262 || 0,462 || 2,034 
* Na hodnotenie
externými konzultantmi.
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) || 0,262 || 0,262 || 0,262 || 0,262 || 0,462 || 0,262 || 0,462 || 2,034 
v miliónoch EUR (zaokrúhlené na 3 desatinné
miesta)
   ||   ||   || Rok 2014[16]   || Rok 2015 || Rok 2016 || Rok 2017 || Rok 2018 – 2020 || SPOLU 
 Rozpočtové prostriedky OKRUHOV 1 – 5 viacročného finančného rámca SPOLU || Záväzky || 42,762 || 42,762 || 42,762 || 42,762 || 0,462 || 0,262 || 0,462 || 172,034 
 Platby || 42,762 || 42,762 || 42,762 || 42,762 || 0,462 || 0,262 || 0,462 || 172,034 
3.2.2.     Odhadovaný vplyv na
operačné rozpočtové prostriedky 
–     
¨  Návrh/iniciatíva si nevyžaduje použitie operačných
rozpočtových prostriedkov. 
–     
X  Návrh/iniciatíva si vyžaduje použitie
operačných rozpočtových prostriedkov, ako je uvedené
v nasledujúcej tabuľke:
viazané rozpočtové prostriedky v miliónoch
EUR (zaokrúhlené na 3 desatinné miesta)
 Uveďte ciele a výstupy   ò ||   ||   || Rok 2014 || Rok 2015 || Rok 2016 || Rok 2017 || Rok 2018 – 2020 || SPOLU 
 VÝSTUPY 
 Typ[17]   || Priemerné náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Celkový počet || Náklady spolu 
 OSOBITNÝ CIEĽ č. 1[18] Podporovať záujmy EÚ v riadiacich orgánoch EIB/EIF a posilniť spoluprácu EÚ, EIB a EIF s cieľom zabezpečiť zosúladenie poskytovania úverov zo strany EIB/EIF s politickými prioritami EÚ, najmä v rámci EÚ ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Výstup ||   ||   ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
 Konkrétny cieľ č. 1 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 NÁKLADY SPOLU ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
3.2.3.     Odhadovaný vplyv na
administratívne rozpočtové prostriedky
3.2.3.1.  Zhrnutie 
–     
¨  Návrh/iniciatíva si nevyžaduje použitie administratívnych
rozpočtových prostriedkov. 
–     
X  Návrh/iniciatíva si vyžaduje použitie
administratívnych rozpočtových prostriedkov, ako je uvedené
v nasledujúcej tabuľke:
v miliónoch EUR
(zaokrúhlené na 3 desatinné miesta)
   || Rok 2014[19]   || Rok 2015 || Rok 2016 || Rok 2017 || Rok 2018 – 2020 || SPOLU 
 OKRUH 5 viacročného finančného rámca ||   ||   ||   ||   ||   ||   ||   ||   
 Ľudské zdroje || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Ostatné administratívne výdavky ||   ||   ||   ||   || 0,200 ||   ||   || 0,200 
 OKRUH 5 viacročného finančného rámca medzisúčet || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 Mimo OKRUHU 5 viacročného finančného rámca[20]   ||   ||   ||   ||   ||   ||   ||   ||   
 Ľudské zdroje ||   ||   ||   ||   ||   ||   ||   ||   
 Ostatné výdavky administratívnej povahy ||   ||   ||   ||   ||   ||   ||   ||   
 Mimo OKRUHU 5 viacročného finančného rámca medzisúčet || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 SPOLU || 0,262 || 0,262 || 0,262 || 0,262 || 0,462 || 0,262 || 0,462 || 2,034 
Rozpočtové
prostriedky na potreby ľudských zdrojov budú pokryté prostriedkami GR,
ktoré už boli pridelené na riadenie akcie a/alebo boli interne prerozdelené
v rámci GR, a v prípade potreby budú doplnené zdrojmi, ktoré sa
môžu prideliť riadiacemu GR v rámci ročného postupu
prideľovania zdrojov a v závislosti od rozpočtových
obmedzení.
3.2.3.2.   Odhadované
potreby ľudských zdrojov 
–     
¨  Návrh/iniciatíva si nevyžaduje použitie ľudských zdrojov. 
–     
X  Návrh/iniciatíva si vyžaduje použitie
ľudských zdrojov, ako je uvedené v nasledujúcej tabuľke:
odhady sa vyjadrujú v jednotkách
ekvivalentu plného pracovného času
 ||   || Rok 2014 || Rok 2015 || Rok 2016 || Rok 2017 || Rok 2018 – 2020 
 ||  Plán pracovných miest (úradníci a dočasní zamestnanci) ||   ||   
 || XX 01 01 01 (ústredie a zastúpenia Komisie) || 2 || 2 || 2 || 2 || 2 || 2 || 2 
 || XX 01 01 02 (delegácie) ||   ||   ||   ||   ||   ||   ||   
 || XX 01 05 01 (nepriamy výskum) ||   ||   ||   ||   ||   ||   ||   
 || 10 01 05 01 (priamy výskum) ||   ||   ||   ||   ||   ||   ||   
  Externí zamestnanci (ekvivalent plného pracovného času: FTE)[21]   || 
 || XX 01 02 01 (ZZ, VNE, AZ z celkového finančného krytia) ||   ||   ||   ||   ||   ||   ||   
 || XX 01 02 02 (ZZ, MZ, VNE, AZ, PED v delegáciách) ||   ||   ||   ||   ||   ||   ||   
 || XX 01 04 yy[22]   || - v ústredí   ||   ||   ||   ||   ||   ||   ||   
 || - delegácie ||   ||   ||   ||   ||   ||   ||   
 || XX 01 05 02 (ZZ, VNE, AZ – nepriamy výskum) ||   ||   ||   ||   ||   ||   ||   
 || 10 01 05 02 (ZZ, AZ, VNE – priamy výskum) ||   ||   ||   ||   ||   ||   ||   
 || Iné rozpočtové riadky (uveďte) ||   ||   ||   ||   ||   ||   ||   
 || SPOLU || 2 || 2 || 2 || 2 || 2 || 2 || 2 
01.04 predstavuje
príslušnú oblasť politiky alebo rozpočtovú hlavu.
Potreby ľudských
zdrojov budú pokryté úradníkmi GR, ktorí už boli pridelení na riadenie akcie
a/alebo boli interne prerozdelení v rámci GR, a v prípade potreby budú
doplnené zdrojmi, ktoré sa môžu prideliť riadiacemu GR v rámci
ročného postupu prideľovania zdrojov a v závislosti od
rozpočtových obmedzení.
Opis úloh, ktoré sa majú
vykonať:
 Úradníci a dočasní zamestnanci || Hlavné úlohy vyplývajúce z návrhu sú tieto: – príprava legislatívneho návrhu, – opatrenia nadväzujúce na legislatívny postup v Európskom parlamente a Rade, – vzťahy a komunikácia s EIF, najmä pri príprave stanoviska Komisie k návrhom predloženým predstavenstvu EIF a podávaní správ, – príprava stanoviska Komisie k návrhom predloženým predstavenstvu EIF, – príprava výkazníctva vyžadovaného právnymi predpismi. 
 Externí zamestnanci ||   
3.2.4.     Súlad s platným
viacročným finančným rámcom 
–     
¨  Návrh/iniciatíva je v súlade s platným viacročným
finančným rámcom.
–     
X  Návrh/iniciatíva si vyžaduje zmenu
v plánovaní príslušného okruhu vo viacročnom finančnom
rámci.
Komisia navrhuje využitie rozpočtových
prostriedkov, ktoré už boli plánované pre finančné nástroje v rámci programov
Cosme a Horizont 2020 na zlepšenie
prístupu k finančným prostriedkom pre MSP. Dotknuté rozpočtové riadky sú 02 02 02
„Zlepšenie prístupu k financiám pre malé a stredné podniky (MSP)
v podobe vlastného imania a dlhu“ a 08 02 02 02 „Zlepšenie
prístupu k rizikovému financovaniu investícií do výskumu a inovácie“.
Dotknutý prijímajúci rozpočtový riadok v rámci hlavy 01 je
01 04 01 01 „Európsky investičný fond – Poskytnutie
splatených akcií upísaného základného imania“. Ako už bolo uvedené, príslušné
požadované sumy budú vo výške 170 000 000 EUR vo viacročnom
finančnom rámci 2014 – 2020.  
¨      Návrh/iniciatíva si
vyžaduje, aby sa použil nástroj flexibility, alebo aby sa uskutočnila
revízia viacročného finančného rámca[23].
3.2.5.     Účasť tretích strán
na financovaní 
–     
Návrh/iniciatíva nezahŕňa
spolufinancovanie tretími stranami. 

Odhadovaný vplyv na príjmy 
–     
¨  Návrh/iniciatíva nemá finančný vplyv na príjmy.
–     
X  Návrh/iniciatíva má finančný vplyv na
príjmy, ako je uvedené v nasledujúcej tabuľke:
–                   
¨         na vlastné zdroje 
–                   
X          na rôzne príjmy 
v mil. EUR (zaokrúhlené na 3 desatinné
miesta)
 Rozpočtový riadok príjmov: || Rozpočtové prostriedky, ktoré sú k dispozícii na bežný rozpočtový rok || Vplyv návrhu/iniciatívy[24]   
 Rok 2014 || Rok 2015 || Rok 2016 || Rok 2017 || Rok 2018 – 2020 
 Článok 850 ||   || 2,477 || 2,078 || 3,112 || 3,800 || p. m || p. m || p. m 
Článok má
zaznamenať všetky dividendy vyplatené Európskym investičným fondom
v súvislosti s týmto príspevkom. 
EIF sa podľa
článku 24 svojich stanov zameriava na primeranú návratnosť
investícií akcionárov. Podľa rozhodnutia valného zhromaždenia EIF vypláca
akcionárom dividendy z ročného čistého zisku. V súvislosti
s akciovým podielom EÚ sa tieto dividendy vracajú do rozpočtu EÚ
(riadok 850: Dividendy vyplácané EIF).
Príjem EIF
v súčasnosti tvoria najmä príjmy pokladnice, správne poplatky
a príjmy zo záručných operácií vlastných zdrojov. Keďže je
ťažké poskytnúť definitívne číselné údaje o budúcom
čistom príjme a následných dividendách, ktoré majú vplyv na ceny
akcií v čase vydania, Komisia navrhuje prideliť výnosy
z dividend na výdavky rozpočtového riadka 01 04 01 01.
Výnosy budú pridelené výlučne na obdobie zvýšenia kapitálu. Uvedené údaje
sa zakladajú na odhadoch a predpokladajú, že súčasná úroveň
pomeru vyplácania dividend – 20 % – sa počas nasledujúcich štyroch
rokov nezmení. O dividendách však každoročne rozhoduje valné
zhromaždenie EIF. 
[1]               Pojem „mandát“ sa v tejto dôvodovej správe používa
tak, aby zahrnul iné činnosti EIF ako sú operácie s použitím
výlučne vlastných zdrojov. Mandáty zahŕňajú programy EÚ, ktorých
riadením a správou bol poverený EIF. 
[2]               Údaje sa zakladajú na interných odhadoch EIF.
[3]               Podľa stanov EIF sa schválený kapitál EIF môže
zvýšiť na základe rozhodnutia valného zhromaždenia EIF konajúceho
s väčšinou 85 % hlasov. Komisia by teda mohla zablokovať
rozhodnutie valného zhromaždenia, keďže vlastní 30 % akcií EIF.
[4]               Rozhodnutie Rady 2007/247/ES z 19. apríla 2007
o účasti Spoločenstva na navýšení kapitálu Európskeho
investičného fondu (Ú. v. EÚ L 107, 25.4.2007,
s. 5).
[5]               Ú. v. ES L 173, 7.7.1994, s. 12.
[6]               Ú. v. ES L 173, 7.7.1994, s. 12.
[7]               Ú. v. EÚ L 107, 25.4.2007, s. 5.
[8]               Ú. v. EÚ L 298, 26.10.2012, s. 1.
[9]               ABM: riadenie podľa činností – ABB:
zostavovanie rozpočtu podľa činností.
[10]               Podľa článku 54 ods. 2 písm. a)
alebo b) nariadenia o rozpočtových pravidlách.
[11]               Vysvetlenie spôsobov hospodárenia a odkazy na
nariadenie o rozpočtových pravidlách sú k dispozícii na webovej
stránke BudgWeb: http://www.cc.cec/budg/man/budgmanag/budgmanag_en.html
[12]               DRP = Diferencované rozpočtové prostriedky/NRP =
Nediferencované rozpočtové prostriedky.
[13]               EZVO: Európske združenie voľného obchodu. 
[14]               Kandidátske krajiny a prípadne potenciálne
kandidátske krajiny západného Balkánu.
[15]               Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[16]               Rok N je rokom, v ktorom sa návrh/iniciatíva
začína realizovať.
[17]               Výstupy znamenajú dodané produkty a služby (napr.:
počet financovaných výmen študentov, vybudované cesty v km
atď.).
[18]               Ako je uvedené v bode 1.4.2. Konkrétne ciele... 
[19]               Rok N je rokom, v ktorom sa návrh/iniciatíva
začína realizovať.
[20]               Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[21]               ZZ = zmluvný zamestnanec, MZ = miestny zamestnanec, VNE
= vyslaný národný expert, AZ = agentúrny zamestnanec, PED = pomocný expert
v delegácii). 
[22]               Čiastkový strop pre externých zamestnancov
financovaných z operačných rozpočtových prostriedkov (pôvodné
rozpočtové riadky „BA“).
[23]               Pozri body 19 a 24 medziinštitucionálnej dohody (na
obdobie rokov 2007 – 2013).
[24]               Pokiaľ ide o tradičné vlastné zdroje
(clá, odvody z produkcie cukru), uvedené sumy musia predstavovať
čisté sumy, t. j. hrubé sumy po odčítaní 25 % nákladov na
výber.